Държавен вестник, бр. 32, 2013 г., стр. 9

БРОЙ  32	
Д Ъ Р Ж А В Е Н  В Е С Т Н И К 	
СТР.  9  
(4) Постоянното възнаграждение трябва 
да представлява достатъчно голяма част от 
общия размер на възнаграждението, така 
че да позволява прилагането на гъвкава 
политика от страна на дружеството относно 
променливото възнаграждение, включително 
възможност да не бъде изплатено, когато 
критериите за постигнати резултати не са 
изпълнени, както и когато е налице значи­
телно влошаване на финансовото състояние 
на дружеството. 
Чл. 15. (1) С цел постигането на ста­
билни финансови резултати изплащането 
на не по-малко от 40 % от променливото 
възнаграждение се разсрочва за период от 
време, определен в политиката за възна­
гражденията, но не по-кратък от 3 години. 
Дружеството определя изплащането на как­
ва част от променливото възнаграждение 
да отложи в зависимост от относителната 
тежест на променливото възнаграждение 
спрямо постоянното.
(2) Изплащането на разсрочената част от 
променливото възнаграждение се извърш­
ва пропорционално или чрез постепенно 
нарастване през периода на разсрочване. 
Дружеството има право да коригира разме­
ра є съобразно действително постигнатите 
резултати, за което следва да уведоми сво­
евременно засегнатото лице.
Чл. 16. (1) Договорът с член на управи­
телния съвет, съответно с изпълнителен 
член от съвета на директорите, на публично 
дружество трябва да включва разпоредби, 
които да позволяват на дружеството да 
изис­ква връщане на променливо възнаграж­
дение, предоставено въз основа на данни, 
които впоследствие са се оказали неверни. 
Решението за връщане на променливото 
възнаграждение се взема от общото събрание 
на акционерите, което определя условията и 
срока за връщане, ако те не са определени 
в договора.
(2) Политиката за възнагражденията 
урежда условията и максималния размер на 
всякакви обезщетения при прекратяване на 
договора с член на управителния съвет, съ­
ответно с изпълнителен директор от съвета 
на директорите, във връзка с предсрочно 
прекратяване на договора, както и плаща­
ния, свързани със срока на предизвестието 
или предвидени в клаузата, забраняваща 
извършването на конкурентна дейност.
(3) Общият размер на обезщетенията 
по ал. 2 следва да не надвишава сумата от 
изплатените годишни постоянни възнаграж­
дения на лицето за 2 години.
(4) Политиката за възнагражденията 
следва изрично да предвиди, че обезще­
тения по ал. 2 не се дължат, в случай че 
прекратяването на договора се дължи на 
незадоволителни резултати и/или виновно 
поведение на члена на управителния съвет, 
съответно на изпълнителния директор. 
Чл. 17. (1) Когато публичните дружества 
предоставят променливи възнаграждения под 
формата на акции, прехвърлянето на акциите 
в собственост на членовете на управителния 
и контролния орган се извършва най-рано три 
години след датата на вземане на решение за 
предоставянето им. Опциите върху акции и 
всички други права за придобиване на акции 
или за получаване на възнаграждение въз 
основа на измененията на цените на акции 
не могат да бъдат упражнявани поне три 
години след тяхното предоставяне.
(2) Прехвърлянето на акции и правото 
на упражняване на опции върху акции или 
на друг вид права за придобиване на акции 
или за получаване на възнаграждение в 
зависимост от измененията на цените на 
акции трябва да зависи от предварително 
определени и измерими критерии за постиг­
нати резултати.
(3) Възнаграждението на членовете на 
надзорния съвет, съответно членовете на 
съвета на директорите, които не са изпъл­
нителни членове, не може да включва опции 
върху акции.
Чл. 18. (1) Решението за предоставяне на 
членовете на управителните и контролните 
органи на възнаграждения под формата на 
акции на дружеството, опции върху акции или 
други права за придобиване на акции или въз­
награждения, основаващи се на промените 
в цената на акциите на дружеството, трябва 
да бъде предварително одобрено от общото 
събрание на акционерите. Одобрението на 
общото събрание трябва да е за конкретната 
схема за предоставяне на възнаграждения, 
основани на акции, които дружеството ще 
предоставя на членовете на управителните 
и контролните органи, без да е необходимо 
одобрение за възнаграждението на всеки 
член на управителен или контролен орган.
(2) Одобрение по ал. 1 е необходимо за 
следното: 
1. предоставяне на членовете на управи­
телните и контролните органи на възнаграж­
дения въз основа на акции на дружеството, 
включително опции върху акции;
2. определянето на максималния брой на 
акциите, предмет на такива възнаграждения, 
и реда за предоставянето им;
3. срока, в който опциите могат да бъдат 
упражнени;
4. условията за всяка последваща промяна 
в цената на упражняване на опциите, ако 
такава промяна е възможна и допустима;
5. други дългосрочни форми за стимули­
ране, които са приемливи за членовете на 
управителните и контролните органи и не се 
прилагат при подобни условия за останалите 
служители на дружеството.
(3) Общото събрание на акционерите 
трябва да определи срока, в който на чле­
новете на управителните и контролните 
органи на дружеството може да предоставя 
възнаграждение въз основа на акции.